TÁRSULATI ÜGYEK. 



Jegyzőkönyv a Magyarhoni Földtani Társulat 

 1917 február 7-én tartott 67-ik közgyűléséről. 



A közgyűlés a kir. magy. Természettudományi Társulat Eszterházy-utca 

 16. sz. üléstermében esti 6 órakor kezdődik. 



Elnök: Iglói Szontagh Tamás dr. m. k. udvari tanácsos. 



Megjelentek: Ifjú Entz Géza dr., Horváth Emil dr.. Kormos Tivadarné, 

 Kres Teréz, Krepuska Gyula, Maucha Rezső, Kissármási Mály Sándor, 

 Róna Zsigmond dr., Treitz Péterné, Vadász Elemérné dr., vendégek. 



Továbbá: Ascher Antal, Bogdánfy Ödön, Emszt Kálmán dr., báró 

 Eötvös Lóránt dr., Grósz Lajos dr., Hollós Andor Lajos, Horusitzky Henrik, 

 Jekelius Erich dr., Jugovics Lajos dr., Kaas Albert báró, Kadic Ottokár dr., 

 Kormos Tivadar dr., Krenner József dr., Kulcsár Kálmán dr., Lambrecht 

 Kálmán dr., Leidenfrost Gyula dr., Lóczy Lajos dr., Ifjú Lóczy Lajos dr., 

 Lőrenthey Imre dr.. gróf Marenzi Ferenc, Marzsó Lajos, Oelhofer H. Gy., 

 Pálfy Mór dr., Papp Károly dr., Pappné Balogh Margit dr., Papp Simon dr. r 

 Pitter Tivadar, Prinz Gyula dr., Réthly Antal, Roller Benő, Rozlozsnik 

 Pál. Schafarzik Ferenc dr., Schréter Zoltán dr., Szontagh Tamás dr., 

 Telegdi Roth Lajos, Timkó Imre, Toborffy Géza dr., Toborffy Zoltán dr., 

 Treitz Péter, Vadász Elemér dr., Vizer Vilmos, VoGLViKTORdr., Weszelszky 

 Gyula dr., Zielinszky Szilárd dr., Zsigmondy Árpád tagok. Összesen 55-en. 



1. Elnök megtartja elnöki megnyitóját. 



Elnöki megnyitó beszéd, 



A Magyarhoni Földtani Társulat 1917 február 7-én tartott LXVII. köz- 

 gyűlésén elmondotta 



Iglói Szontagh Tamás dr. 



Mélyen tisztelt Közgyűlés! 



Nehéz és szomorú időket élünk. 



A háború éhes szörnyetege már harmadik éve pusztít embert és va- 

 gyont egyaránt. Szívünk e súlyos veszteségek közepette fájdalmasan meg- 

 megdobban. Igazi mély bánkódással és aggodalommal gondolunk a pusztító 

 tűzben, golyózáporban harcoló kedveseinkre, barátainkra és embertár- 

 sainkba. A tudományt, művészetet, irodalmat, de mindent-mindent napról- 



